Curtea Economică nou-înființată devine operațională. Curtea are jurisdicție asupra anumitor tipuri de cauze civile, precum și asupra unor cauze de corupție și infracțiuni economice și financiare. Se preconizează că Curtea va avea zece judecători și 21 de asistenți administrativi. Curtea Economică a început să funcționeze de la 31 martie 2021 și, până în prezent, în urma noii proceduri de selecție menționate mai sus, au fost numiți nouă dintre cei zece judecători ai săi, având experiență profesională (inclusiv financiară) variată, însă niciunul dintre aceștia neocupând anterior un post de judecător. Pentru a oferi sprijin profesional noilor judecători ai Curții Economice, Consiliul Magistraturii a asigurat un sistem de mentorat. Fiecare dintre aceștia a primit un mentor și a beneficiat de formare specializată în domeniul legislației referitoare la spălarea banilor, precum și în domeniul dreptului comercial, al concurenței și al dreptului financiar. Formarea care vizează domeniul asigurărilor este planificată pentru a doua jumătate a anului 2021. Se preconizează că Curtea Economică va soluționa între 250 și 500 de cauze pe an, ceea ce ar necesita resurse suficiente atât în ceea ce privește personalul, cât și formarea, astfel încât cauzele economice și financiare complexe să poată fi soluționate în mod eficient. Ministerul Justiției monitorizează îndeaproape evoluția activității instanței și intenționează să reexamineze situația după primul an de funcționare.

Sistemul de justiție din Letonia are trei niveluri. În primă instanță, există nouă tribunale districtuale (urbane) care se ocupă de cauze civile și penale și un tribunal administrativ districtual. O nouă instanță economică specializată, Curtea Economică, se ocupă de anumite infracțiuni economice și financiare. În a doua instanță, cinci tribunale regionale se ocupă de cauze civile și comerciale și există un tribunal administrativ regional. Curtea Supremă, în a treia instanță, tratează cauzele penale, civile și administrative. Curtea Constituțională efectuează controlul constituționalității. Un Consiliu al Magistraturii independent este însărcinat cu participarea la elaborarea de politici și strategii pentru sistemul judiciar și cu îmbunătățirea organizării acestuia. În plus, Consiliul se ocupă de selectarea candidaților la posturile de judecători, de numirea și demiterea președinților de instanță, de stabilirea hărții judiciare și de aprobarea conținutului cursurilor de formare. Candidații la posturile de judecători sunt selectați prin concurs general organizat de Consiliul Magistraturii, sunt clasați și sunt incluși pe o listă pe care ministrul justiției o utilizează pentru a propune Parlamentului (Saeima) spre numire în funcție candidatul cu cel mai mare număr de puncte. După trei ani și o evaluare de către un organ judiciar, judecătorii sunt numiți în funcție pe perioadă nedeterminată de către Parlament la propunerea ministrului justiției. Parchetul este o instituție judiciară independentă, aflată sub autoritatea procurorului general. Letonia participă la Parchetul European (EPPO). Consiliul avocaților din Letonia este o organizație profesională independentă și autonomă, care se ocupă de procedurile disciplinare privind avocații.

Activitățile de lobby sunt în continuare nereglementate, în timp ce proiectul de lege continuă să fie discutat de Parlament. Până în prezent, nu există norme privind transparența activităților de lobby și au fost raportate doar câteva cazuri de publicare voluntară a întâlnirilor dintre reprezentanții publici și persoanele care desfășoară activități de lobby. În ianuarie 2021, Comisia pentru apărare, afaceri interne și prevenirea corupției din cadrul Parlamentului a aprobat un set de principii privind deschiderea și transparența, subliniind conținutul prospectiv și domeniul de aplicare al legii privind activitățile de lobby. În conformitate cu aceste principii, legea ar trebui să includă, printre altele, o definiție largă a reprezentanților de interese, un registru unic obligatoriu al activităților de lobby și sancțiuni. În plus, legea ar urma să vizeze activitățile care influențează deciziile membrilor Parlamentului, ale administrațiilor locale și naționale, ale organelor legislative și ale persoanelor care dețin funcții executive înalte. Propunerea a făcut obiectul unei consultări publice la începutul anului 2021, deși nu este stabilită o dată pentru aprobarea din partea Parlamentului. Cu toate acestea, fiecare instituție publică are în prezent un cod etic, cu un capitol specific privind activitățile de lobby. Supravegherea și punerea în aplicare a codurilor de etică țin de competența persoanelor de încredere în materie de etică, acesta fiind un rol temporar de un an îndeplinit de un funcționar selectat în cadrul fiecărei instituții.

Centre for Media Pluralism and Media Freedom (2021), Media pluralism monitor 2021. [Centrul pentru pluralism și libertate în mass-media (2021), Instrumentul de monitorizare a pluralismului mass-mediei 2021]

Direcția Generală Comunicare (2020), Eurobarometru special 502: Corupția.

GRECO (2017), Fifth evaluation round – Evaluation Report on Latvia on preventing corruption and promoting integrity in central governments (top executive functions) and law enforcement agencies [Runda a cincea de evaluare - Raport de evaluare privind Letonia referitor la prevenirea corupției și la promovarea integrității în administrațiile centrale (funcții executive de conducere) și în agențiile de aplicare a legii], 12 aprilie 2017, ( https://rm.coe.int/fifth-evaluation-round-preventing-corruption-and-promoting-integrity-i/16808cdc91 ).

Guvernul Letoniei (2020), Textul consolidat al Declarației privind situația de urgență ( https://likumi.lv/ta/id/313191-par-arkartejas-situacijas-izsludinasanu ).

Guvernul Letoniei (2021), Orientări pentru dezvoltarea unei societăți coezive și active din punct de vedere civic pentru perioada 2021-2027 ( https://ec.europa.eu/migrant-integration/?action=media.download&uuid=B9FF61AF-D647-ED7F-40DF9BEB015B4B91 ).

OECD (2021), Performance of the Prosecution Services in Latvia - A Comparative Study (Performanța parchetelor în Letonia - Studiu comparativ), 11 ianuarie 2021, ( https://www.oecd.org/gov/performance-of-the-prosecution-services-in-latvia-c0113907-en.htm ).

Oficiul Național de Audit (2020), Auditul performanței, Eficacitatea investigațiilor și a proceselor în cazul infracțiunilor în domeniul economic și financiar, 23 decembrie 2020, ( https://www.lrvk.gov.lv/en/audit-summaries/audit-summaries/effectiveness-of-investigations-and-trials-of-the-criminal-offences-in-the-economic-and-financial-area ).

Oficiul Național de Audit (2021), Auditarea cheltuielilor de urgență legate de pandemia de COVID-19 - Audituri finalizate, ( https://www.lrvk.gov.lv/en/covid-19/auditing-covid-19-emergency-spending/completed-audits ).

Oficiul Național de Audit (2021), Comunicat de presă: Oficiul Național de Audit solicită instituțiilor de anchetă și Parchetului să coopereze îndeaproape, 11 ianuarie 2021, ( https://www.lrvk.gov.lv/en/news/the-state-audit-office-calls-on-the-investigating-institutions-and-the-prosecutors-office-to-cooperate-closely ).

Oficiul Național de Audit (2021), Comunicat de presă: Oficiul Național de Audit concluzionează că o activitate mai organizată a Parchetului ar îmbunătăți calitatea, 11 ianuarie 2021, ( https://www.lrvk.gov.lv/en/news/the-state-audit-office-concludes-that-a-better-organised-work-of-the-prosecutors-office-would-improve-the-quality ).

Oficiul Național de Audit (2021), Comunicat de presă: Planul de punere în aplicare a recomandărilor SAO privind raționalizarea urmăririi penale a infracțiunilor economice și financiare, 15 aprilie 2021 ( https://www.lrvk.gov.lv/en/news/plan-to-implement-the-saos-recommendations-for-streamlining-prosecution-of-economic-and-financial-crimes ).

Oficiul Național de Audit (2021), Comunicat de presă: Trebuie îmbunătățită gestionarea sistemului electronic de gestionare a cauzelor, 11 ianuarie 2021, ( https://www.lrvk.gov.lv/en/news/the-e-case-program-management-must-be-improved ).

Oficiul Național de Audit (2021), Rezumatul principalelor constatări și recomandări de audit – Sunt necesare îmbunătățiri în funcționarea Parchetului?, 11 ianuarie 2021, ( https://www.lrvk.gov.lv/en/getrevisionfile/29451-x7eOREdleVjooAPJNz2qy1gsIx0fOZSw.pdf ).

Poliția de stat (2020), Codul de etică al Poliției de stat ( https://www.vp.gov.lv/en/ethics ).

Reporters without Borders (Reporteri fără Frontiere) - Letonia ( https://rsf.org/en/latvia ).

Rețeaua Europeană a Instituțiilor Naționale pentru Drepturile Omului - ENHRI (2021), Contribuție ENHRI la Raportul din 2021 privind statul de drept.

Transparency International (2021), Indicele de percepție a corupției 2020, Modificări semnificative, ( https://www.transparency.org/en/cpi/2020/index/nzl ).

Anexa II: Vizita de țară în Letonia

Serviciile Comisiei au organizat reuniuni virtuale în aprilie și mai 2021 cu:

·Alianța Civilă Letonia